JohanHeinsen/ENO huggingface dataset:
Viborger Samler, 1849-08-30
Keiserdømmet Østerrig. Fra Wien meldes under 22de Aug., at ingen nye Efterretninger ere indløbne fra Hæren. De af Ostd. Post meddeelte Proclamationer fra Kossuth og og Gørge ansees for ægte, Kossuth siger: Efter de ulykkelige Slag, hvormed Gud i de sidste Dage har hjemsøgt dette Folk, have vi ikke længere noget Haab om at kunne med Udsigt til et heldigt Resultat fortsætte Kampen om Selvforsvar imod de forenede Østerrigeres og Russers store Stridskræfter. Under saadanne Omstændigheder kan Nationens Livsfrelse og dens Fremtidssikkring ene ventes af den Fører, der staaer i Spidsen for Hæren og efter den modneste Overveielse vilde den nuværende Regjerings Vedbliven ei alene være unyttig for Nationen, men ogsaa geraade den til Skade. Jeg bekjendtgjør derfor for Nationen, at jeg selv, besjælet af hiin rene patriotiske Følelse hvormed jeg helligede Fædrelandet ethvert af mine Skridt og hele mit Liv, og i hele Ministeriets Navn træder tilbage fra Regjeringen, og beklæder med den øverste Civil- og Militairmagt General Arthur Gørgey paa saa lang Tid, som Nationen maatte bestemme. Jeg venter af ham og gjør ham derfor ansvarlig for Gud, Nationen og Historien, at han efter sin bedste Kraft vil anvende denne Magt til at redde vort fattige Fædrelands Selvstændighed som Nation og Stat og dets Styrelse i Aarenes Løb. Han elske sit Fædreland ligesaa uegennyttigt, som jeg elskede det; han være i at begrunde Nationens Lykke lykkeligere end jeg – Ved Daad kan jeg ikke meere gavne mit Fødeland; kan min Død bevirke Goder for det, hengiver jeg med Glæde mit Liv som Offer. Retfærdighedens og Naadens Gud staae Nationen bil Ludvig Kossuth og de fire Ministre." sin Proclamation forkynder Gørgen, at Gouverneur Kossuth og de 4 Ministre have frivillig nedlagt Regjeringen og at han (Gørgey), opfordret dertil ved den bydende Nødvendighed har overtaget den militaire Dictatur tilligemed Civilmagten. Derefter udbryder han: "Borgere, Alt hvad man i vor trykkende Stilling kan gjøre for Fædrelandet, vil jeg gjøre, det være nu i Krig, det være adfredlig Vei, saaledes at de allerede meget anstrængte Offre lettes, og at Forfølgelserne, Grusomhederne og Mordene, ophøre. Borgere, Skjæbnens Slag ere overordentlige og trykkende, i saadan Stilling er Forudberegning umulig; mit eneste Raad og Ønske er, at J rolig trække Eder tilbage til Eders Hjem og Arne og ikke indlade Eder i Modstandsforslag og Krige, end ikke da, naar Fjenden besætter Eders Stad; thi Eders Persons og Eders Eiendoms Sikkerhed kunne J med den største Sandsynlighed kun erholde, naar J forblive rolige ved Eders Arne og ved Eders borgerlige Sysler. Hvad Gud i sin uudforskelige Raadslagning vil tilskikke os, ville vi bære med mandig Behjertethed og med hiin lyksaliggjørende Forventning, at den sande Ret ikke for evig Tid kan gaae tabt. Gud med os, Arthur Gørgey.
Viborger Samler, 1849-08-30
De ministerielle Blade i Wien erklære, at Gørgeys Underkastelse ei er begrundet paa betingelser af politisk Betydning, men at hans Underkastelse er af en reen militair Characteer. – Derimod melder Bresl. Zeit." fra Wien (den 20de Aug.,) at man af den fortrædelige Mine hos de fortgule Tilbedere af den østerrigske Eenhedsstat tydelig mærker, at Gørgens Underkastelse er kjøbt ved meget væsentlige Concessioner, Ungarn og dets Kronlande, ville endnu som hidtil danne et fra de øvrige Provindser i Keiserriget adskilt Staslegeme. Skulde det være sandt, som der paastaaes, at Gørgey træder som General i russisk Tjeneste, saa turde det være Keiseren magtpaaliggende at erhverve ikke alene et strategisk Talent, men sikkre sig en vigtig fremtidig Støtte. Kommorn er paa ny tæt indesluttet. Klapka er opfordret til at overgive Fæstningen; der er tilstaaet ham 3 Dages Betænkningstid.
Viborger Samler, 1849-08-30
De nyeste Efterretninger fra Wien af 22de Aug. melde, at der, som bekjendt, allerede i lang Tid havde hersket væsentlige Differentser imellem Gørgey - Repræsentanten, for det rene magariske Parti - og det polske Parti i Hæren, at Gorgen ansaae Krigen ei som en Krig for at fremme den polsk ungarske Propagandas Jnteresser, mere som en Kamp for at værne om Ungarns særegne Jnteresser; derfor stod Gørgey kun i Spidsen for ungarske Tropper; derfor modsatte han sig Dembinskys Befaling om at rykke frem imod Galizien; derfor erklærede han allerede i April, at naar det polske Parti seirede i Ungarns Raad og en Polak overtog Overcommanden, vilde han underkaste sig og ei nedværdige sit Fædreland til en Spille holdt for fremmede Jnteresser.
Viborger Samler, 1849-08-30
Efter directe Beretninger fra Brody af 18de og 19de August har en der den 17de opkommen Jldebrad for tæret 900 Huse hvoriblandt de største og smukkeste Bygninger. Efter en anden Beretning vare 2 a 300 Huse fortærede af Luerne.
Viborger Samler, 1849-08-30
Kongeriget Preussen. Voss. Zeit. melder (den 24de Aug): "Naar den russiske Hær ved at holde Ungarn occuperet vil vise den østerrigske Regjering de samme Tjenester, som Preussen har udviist imod Storhertugen af Baden, da blive Østerrigs Stridskræfter saa meget hurtigere disponible. Wienercabinettets tydske Formaal, hvilket sikkert vil give Modstanderne af det preussiske Hege monie og Vennerne af en tilbagevendende russisk østerrigsk Jndflydelse paa Politiken Anledning til endnu mere at trække i Langdrag deres Erklæringer i Medfør af Preussens Forlangende og Fordring om et bestemt Svar. Vore Ministre have derfor kun for sig den korte Hvile, som Østerrig behøver for at samle nye Kræfter efter det sidste Aars uhyre Kampe og Tab, – til at danne med Modstanderne af det russisk østerrigske Hegemonie en Forbindelse for at modstaae dette. Men ere de langsomme, fatte de ikke en hurtig Beslutning, da overgive de os ubetinget til den østlige Suprematie af størstedeels slaviske Jnteresser og Syns puncter."De fleste Maifanger ere satte paa fri Fod, iblandt disse Assessorerne Gubitz og Herzfeld, Dr. Weis og Lærer Koch. Geheimeraad Waldeck er derimod ikke frigiven.
Viborger Samler, 1849-08-30
Frankfurt. Ober-Post-Amts-Zeit. melder under 22de Aug., at Rigskrigsministeriet har opløst det under Gen. Peuker i Storhertugdømmet Baden staaende Corps af Rigstropper og givet Gen. Befaling om at demittere de forskjellige Contingenter i dette Corps, der bestod af storhes siske, kurhessiske, mecklenborgske, nassauiske, hohenzollernske, lichtensteinske og Frankfurter=Tropper. Som Motiv anføres, at Jnsurrectionen i Baden maa efter Storhertugens Tilbagekomst til sin Stat ansees for at være endt. Men
Viborger Samler, 1849-08-30
Køln. Zeit. melder fra Frankfurt (d. 22de Aug.), at der, som det hedder, er indløben en Depesche fra Prindsen af Preussen hvorefter Opløsningen af det i Baden staaende Rigscorps er contremanderet.
Viborger Samler, 1849-08-30
Jndenlandske Efterretninger. Bestyrelsescommissionen for Slesvig er den 25de De om Middagen Kl. 12 bleven høitidelig installeret af Baron Pechlin for Danmarks Vedkommende og Overpræsident Bonin for Preussens. Disse have udstedt følgende Bekjendtgjørelse: "Undertegnede, som af Hs. Majestæt Kongen af Danmark paa den ene og Hs. Maj. Kongen af Preussen paa den anden Side allernaadigst ere blevne beskikkede til at installere den ved Artikel X i Vaabenstilstands=Conventionen til Berlin at 10de forrige Maaned anordnede Bestyrelsescommission, gjøre hermed til almindelig Efterretning og Efterlevelse vitterligt: at til at udgjøre denne Commission ere blevne udseete fra Kongelig Dansk Side Cabinetssecretair, Kammerherre v. Tillisch, fra Kongelig Preussisk Side Regjerings=Vicepræsident, Kammerherre Greve til Eulenborg og fra Kongelig Storbritannisk Side, som den Bestyrelsescommissionen tilforordnede Opmand, Oberst og Charge d'assaires Hodgos og at undertegnede Jnstalleringscommissairer nu have indsat den af disse Medlemmer bestaaende øverste Regjerings autoritet for Hertugdømmet Slesvig, under Navn af Bestyrelsescommissionen for Hertugdømmet Slesvig, i dens Embede, til fra idag af under Vaabenstilstanden i Hs. Maj. Kongen af Danmarks Navn at regiere det hele Hertugdom me Slesvig med den samme ifølge den ovennævnte Vaabenstilstands Conventions Artikel K tilkommende Myndighed.
Viborger Samler, 1849-08-30
Flensborg, den 25de August 1849. Pechlin. Bonin. Handlingen foregik under den største Rolighed. Som vi erfare, skal det første Skridt af Bestyrelsescommissionen, have været at udnævne Conferentsraad Dumreicher, Grev Plessen og Kammerh. Warnstedt til Departementschefer, og saaledes at organisere Regjeringen. De svensk norske Tropper afgik, saavidt de vare ankomne, i Løverdags fra Als, og saasnart disse ere ankomne til Flensborg, forlade Preusserne denne By. (Flp.) Statholderskabet har den 23de De, udstædt følgende Proclamation:
Viborger Samler, 1849-08-30
Slesvig-Holstenere! Det er Eder bekjendt, at Fuldmægtige for den kongelige preussiske og kongelige danske Regjering have den 10de Juli d. A., ved den kongelige storbritanniske Regjerings Mægling, afsluttet en Vaabenstilstands=Convention med vedføiet Fredspræliminarier, og at disse Tractater ere blevne ratificerede den 17de f. M. J Overeensstemmelse med Vaabenstilstands Conventionens 10de Artikel skal Hertugdommet Slesvigs Regjering den 25de denne Maaned overgives til en Forvaltnings-Commission, bestaaende af Grev v. Eulenburg og v. Tillisch, saalænge Vaabenstilstanden varer. – Statholderskabet har nedlagt høitidelig Protest mod ovennævnte Tractater som stridende mod saavel Statsretten som Hertugdommernes Velfærd. Tydsklands provisoriske Centralmagt har opfordret de tydske Regjeringer til, factisk at føie sig i Udførelsen, af Vaabenstilstands-Conventionens militairiske Deel. Under Forholdenes øieblikkelige Forviklinger er Statholderskabet ikke i den Stilling, at det kan byde Udførelsen af hiin Conventionsforskjellige Bestemmelser factisk Modstand, den viger for Omstændighedernes øieblikkelige Magt, forlader foreløbig sit ordningsmæssige Sæde i Staden Slesvig og begiver sig tilligemed de for begge Hertugdømmer fælles Ministerial-Departementer, ligesom den slesvig-holstenske Regjering, til Kiel. –
Viborger Samler, 1849-08-30
Jdet Statholderskabet bringer dette til offentlig Kundskab, nedlægger den gjentagen Protest mod Retmæssigheden af Vaabenstilstands-Conventionen og Fredspræliminarierne, reserverer, sig paa Hertugdømmerne Slesvig=Holsteens og enhver enkelt af dette Lands Jndvaaners Vegne alle bestaaende Rettigheder, og protesterer især imod enhver skadelig Slutning, der kan drages af Kjendsgierningen om Forvaltnings-Commissionens Jndsættelse. Kongen af Danmark har kun i sin Egenskab som Hertug af Slesvig=Holsten Regjeringsret til Hertugdømmet Slesvig, og Statholderskabet beholder, i Kraft af den af den provisoriske Centralmagt erholdte og i Kraft af den af den slesvig-holstenske Landsforsamling desuden anerkjendte Fuldmagt, den alene berettigede Magt til, under Forbehold af Landsherrens Rettigheder, at føre Regieringen i Hertugdømmerne, indtil en definitiv Fred afsluttes. – Til alle Øvrigheder og Embedsmænd i Hertugdømmet Slesvig, baade af den geistlige og verdslige Stand, udgaaer herved den Opfordring, og Statholderskabet venter dette af deres prøvede Patriotismus, at de ogsaa under Forvaltnings-Commissionens faktiske Bestaaen ville fortsætte de med deres Embedstilling forbundne Forretninger til Landets Vel, saa længe og saavidt, som de ere istand tilat forene saadant med deres Pligt og Samvittighed. – Men Eder alle, elskede Medborgere i Slesvig=Holsten, opfordre vi til, med den Kraft og Høihjertethed, der er den Slesvig=Holstenske Stammes Arvelod, ogsaa at bære den tunge Prøvelse, der forestaaer Eder. Statholderskabet beklager dybt, ikke at kunne holde denne borte fra Eder. Rustningerne fortsættes; Hertugdømmerne ville være beredte til Krig, saafremt en antagelig Fred ikke kan opnaaes. Vi regne paa Eders prøvede Fædrelandskjærlighed og Tapperhed, vi bygge paa den almægtige Guds Retfærdighed, at han efter korte Lidelser atter vil skienke det trofaste Folk den fulde Nydelse af dets Ret og af al mulig Velgaaende. – Gottorp, den 23de August 1849. Statholderskabet for Hertugdømmerne Slesvig=Holsteen. Reventlou. Beseler. Harbou. Jacobsen. Jensen. Boysen. Ratheen."
Viborger Samler, 1849-08-30
Statholderskabet paa Gottorp har ved Siden af foranførte Proclamation anmeldt sin forestaaende Forflyttelse til Kiel for Landsforsamlingen og henstillet til denne at opløse sig. J Kiel, hvor Huusleilighed er bleven indrettet til Statholderskabets Modtagelse, ventedes dette den 25de tilligemed den saakaldte slesvig-holstenske Regjering, et Collegium, der indsattes i Aaret 1834 og med hvilket man nu vil forsøge et Kunststykke. Da den nye Regjeringscommission ifølge Vaabenstilstands=Betingelserne kan hæve Love og Anordninger, der ere udstædte siden den 17de Marts 1848, saa troer man, at den ikke kan rokke hiint ældre Regjeringscollegium, tvertimod skal dette conservere sin Autoritet og i mildeste Tilfælde ansee Regjeringscommissionen for underordnede Administratorer. Den 24de August var der til Kiel allerede indtruffen 20 Baller med Acter fra Gottorp (!). (Dvk.)¬
Viborger Samler, 1849-08-30
J Landsforsamlingen nedsattes en Comitee i Anledning af Statholderskabets Meddelelse om at Regjerings sædet var forlagt fra Slesvig til Kiel. Neergaard sen. bemærkede, at Regjeringssædet ifølge Statsgrundloven altid skulde bestemmes ved Lov. Departementschef Har bon svarede hertil, at Forlæggelsen kun var en foreløbig Forholdsregel, fremkaldt ved Nødvendigheden; Slesvig vedblev at være det ordinaire Regjeringssæde. – Paa en Jnterpellation oplystes, at Magistraten i Flensborg har betalt den 3die Termin af Tvangslaanet.
Viborger Samler, 1849-08-30
Landsforsamlingen har under 22de dennes med 55 mod 41 Stemmer besluttet at give efter for Nødvendigheden og factisk at underkaste sig Vaabenstilstandsbetingelserne. J denne Anledning udraaber, Nord, freie Presse": "Slesvig er factisk opgivet, Regjerings-Commissionen factisk anerkjendt. Fra Slesvig hedder det i Nordd. fr. Pr.": "Jeg kan meddele Dem en Kiendsgierning, som jeg har erfaret af meget god Kilde. En udenlandsk Fabrikant tilbyder vor Regjering Geværer, henved 5000 Stk., de blive undersøgte og findes at være gode. Regjeringen vil kjøbe dem og giver en Officier det Hverv at reise til Fabrik stedet, for at bringe Sagen paa det Rene. Men - Bonin negter denne Officier Permission. Dette kaster Lys paa vore Tilstande."
Viborger Samler, 1849-08-30
Fra Berlin skrives under 19de August i Køln. Zeit." En yngre Søn af Huset Glücksborg-Holsten, Prinds Nicolaus, som havde forladt den danske Tjeneste og befandt sig som Lieutenant i det 1ste preussiske Dragonregiment opholdt sig i Berlin under sin Permission fra Hæren. En berømt Læge behandlede ham paa Grund af en Hudsygdom og anvendte samtidig to Lægemethoder, hvoraf den ene var et udvortes Middel. For nogle Dage siden kommer Prindsen hjem fra Theatret, tager feil af Flasken og synker nogle Skeefuld af en heftig Gift. Men Lægehjælp var forgjeves. Prindsen er igaar afgaaet ved Døden efter en lang Bevidstløshed.
Viborger Samler, 1849-08-30
Sønderborg, den 24de August. Jgaar ankom circa 300 Mand norske Jægere hertil paa tvende Transportskibe, slæbte af et Dampskib, og idag er en liden Afdeling af Wendes Artillerie ankommen hertil. De endnu resterende svenske og norske Troppers Ankomst kan forventes med hvert Øieblik, da hele Hærstyrken efter Forlydende allerede imorgen skal rykke over. (Sd. Ub.)
Viborger Samler, 1849-08-30
Den 25de Aug. er ved Bekjendtgjørelse fra Marine ministeriet Blokaden hævet for Østkysten af Hertugdom met Holsteen. (Flyst.)
Viborger Samler, 1849-08-30
Overbefalingsmanden for den svensk norske Troppestyrke i Slesvig, General Malmborg, befandt sig i Mandags i Kjøbenhavn.
Viborger Samler, 1849-08-30
En Reisende, som er kommen fra Hertugdømmerne, beretter, at man i Eckernførde havde modtaget de tilbagevendte Fanger med slesvigholstenske og tydske Faner og at Fangerne allerede raskvæk armeredes paany. (Ab. A.)
Viborger Samler, 1849-08-30
Under 11te August er det tilladt Cand. juris L. Heckscher og Cand juris J. L. Simonsen at procedere paa Prøve ved den Kgl. Landsover- samt Hof= og Stadsret, i Kjøbenhavns Criminal- og Politiret. (Flyst.)
Viborger Samler, 1849-08-30
Naar man i "Adresseavisen" læser en offentlig Kundgjørelse om, at følge Jndenrigsministerens Resolution skulle Frugttræer fra den offentlige Frugtplantage paa Frederiksberg sælges til Folk af Bondestanden for 20 sk. og til Andre for 32 s., saa kan man ikke Andet end undre sig over, at Jndenrigsministeren har kunnet oversee det Absurde og Anstødelige i denne forældede Forskjel Efter at almindelig Værnepligt og dermed (?) borgerlig Lighed er indført, existerer der jo ikke længere nogen Bondestand, det vil sige, nogen afsluttet Classe, der, fordi den nedstammer fra en Trælleslægt, bærer en særegen Byrde og vederlægges derfor paa en særegen Maade. Jnteresserer det Staten meer, at Landbrugere plante Frugttræer end Kjøbstadboere, saa maa Begunstigelsen gjelde alle Landbrugere, hvad enten de ere bondefødte eller ikke; thi dekan aabenbart ikke være den meer om at gjøre, at den staaer Frugttræer i Jens Peersens Have, end i Minister Bangs eller Departementschef Hansens, naar alle Tre ere Landbrugere. Kan altsaa Begunstigelsen ikke være ganske almindelig, saa bør den kun gives i særegne Tilfælde, hvor en mindre formuende Mand lægger særlig Flid paa Haveculturen, og i saadant Tilfælde er det en ganske ligegyldig Sag, hvad hans Forældre heed, eller om han gaaer i Trøie eller i Livkjole. (Forl.)
Viborger Samler, 1849-08-30
Ordensdecoration. Under 17de August er Statsraad og Chef for det norske Regieringsdepartement for det Jndre, Stang, Comd. af D., allernaadigst udnævnt til Storkors af Dag.
Viborger Samler, 1849-08-30
Udnævnelser. Under 24de August er Copist under Justitsministeriets 2det Departement, Cand. juris F. H. Jørgensen, allern, beskikket til Byfoged i Hasle, Herredsfoged i Nordre Herred og Birkedommer i Hammershuus Birk paa Bornholm. Under f. D. er personel Capellan for Øster-Snede Menighed i Ribe Stift, S. V. Blicher, allern, beskikket til Sognepræst for Jkast Menighed i samme Stift.
Viborger Samler, 1849-08-30
Armeen. Hs. Majest. Kongen har allerhøiest resolveret som følger: Under 15de August: Capt. paa Vartpenge C. T. v. Hommel, Comp. Command, ved 3die Forstærkn Bataill., og Ritmester paa Vartpenge, W. T. v. Barner, R. af D., Train officier ved det nørrejydske Armeecorps, tillægges Majors Characteer. Under 19de f. M.: De demitterede Oberstlieutn. H.v. Lønborg, p. t. Commandeur for Depot- og Reserve-Compagnierne i Kjøbenhavn, og F. L. v. Hindenburg, R. af D. og Dbind. p. t. Commandeur for Generalcommandostaben i Fyen, tillægges Oberstlieutenants Characteer. Dimitteret Secondlieutn. af de vestindiske Tropper, A. v. Sollohub, til Tjeneste ved 8de Liniebat., Secondlieutn, i Kongens Livcorps P. Bechmann til Tjeneste ved 2den Res. Bat. og Secondlieutenanterne i Jnfanteries Krigsreserve J. C. H. C. v. Jagt, R. af D., ved 1ste Forst. Jægerc., N. A. C. C. v. Tøren ved 1ste Res. Bat, H. v. Fahlberg ved 1ste Res-Bat., J. F. v. Rohde ved 2den Res. Bat., J. F. v. Knodt ved Depotcompagnierne i Kbhavn, C. C. F. v. Brasen ved 3die Res. Bat., N. M. v. Holten ved 11te Liniebat., T. J. v. Bunkeflod ved 4de Res.Bat., L. v. Beck ved samme Bataillon, A. W. v. Gyntelberg ved samme Bat., H. T. v. Strauss ved 4de Res. Bat., F. W. v. Berg, Dbd., ved 1ste Res. Jægerc., A. W. C. v. Hallas, ved samme Corps, P. C. v. Schmergel ved 3die Res.-Jægerc.,J. L. J. v. Thorstensen, Domd., ved samme Corps, W. v. Borre ved 3die Res. Bat., L. v. Thurah, ved 3die Forst. Bat.,R. S. v. Feveile ved 1ste Forst. Bat., P. v. Lefoli ved 3die Forst. Bat., H. v. Møller ved 2den Forst. Bat., L. A. v. Lønborg ved 1ste Res. Jægerc., C. v. Møller ved 2den Forst. Bat., C. F. C. v. Segetty ved 1ste Forst. Bat., F. J. d'Origny ved 3die Jægerc., F. F. v. Dorph ved 1ste Forst. Bat., J. v. Jacobsen ved 1ste Forst-Jægerc., C. F. v. Goeskiær ved 1ste Forst. Bat., J. L. v. Homann, ved f. Bat., J. F. v. Ingversen ved 1ste Forst-Jægerc., J. C. G. v. Schleppegrell ved 3die Jægerc., J. J. A. v. Morville ved 2den lette Jnf. Bat., C. F. T. v. Schow ved 1ste Jægerc., J. C. v. Bruus ved 2det Jægerc., C. A. v. Zoffmann ved 6te Linie=Bat., C. A. H. T. v. Christensen ved 3die Forst. Bat., H. G. v. Koefoed, ved 11te Linie=Bat., C. v. Gorm ved 13de Linie=Bat., J. N.v. Grundtvig ved 10 lette Jnf. Bat., J. v. Ludvigsen ved 1ste Jægerc., J. v. Engel ved 3die Res. Jægerc., A. v. Brion ved 4de Linie=Bat., N. v. Holst, ved 3die Forst. Bat., C. v. Lund ved Kbhavns Exerceerskole, O. G. W. v. Müller ved 1ste Res. Bat., J. W. v. Saxtorph ved 1ste Forst. Jægerc.,J. L. v. Skjærbek ved 9de Linie=Bat., C. M. v. Riise ved 7de Linie=Bat., J. S. v. Falkenskjold ved 1ste Forst-Jægerc., C. W. v. Betzer ved 2den Res. Bat., F. C. F. v. Bülow, ved 2den Forst. Bat., O. L. T. v. Fick ved 7de Linie=Bat.,S. C. W. v. Lange ved 1ste Forst=Bat., N. U. v. Tersløvved 11te Linie=Bat., F. W. J. v. Brackel ved 12te lette Jnf.Bat., H. J. J. v. Silkeborg, Dbd., ved 11te Linie=Bat., C.P. C. v. Gautesen ved 2det Forst. Jægerc., samt C. v. Borgen ved 1ste Forst. Bat., udnævnes til Primierlieutenanter i Jnfanteriets Krigsreserve, med Anciennetet af Dags Dato.
Viborger Samler, 1849-08-30
Ledigt Embede. Det residerende Capellani og Hospitalspræste-Embede i Horsens. Jndtægter: Offer og Accideniser c. 928 Rbd., Præstepenge 32 Rbd., af et Legat 4 Rbd. Af de til Embedet henlagte Jorder har Leieren, foruden de deraf gaaende Skatter, erlagt 300 Rbd. Byrder: Enkepension bliver at udrede, og har til den forrige ved Døden afgangne Enke andraget 80 Rbd. Sølv aarlig. Landemode-Erpenser omtrent 10 Rbd. Embedsbolig eller Vederlag derfor haves ikke. (Opslaaet vacant den 27de August 1849).
Viborger Samler, 1849-08-30
Handels-Efterretninger. Londoner Kornmarkedet, den 22de Aug. Fremmed Hvede og Havre rigelig tilført. Priserne nominelle.
Viborger Samler, 1849-08-30
Fra Havanna meldes under 28de Juli, at Sukkerpriserne ere stegne paa denne Øe. Eierne af de ubetydelige Forraad trak sig tilbage. Veirliget gunstigt for Høsten. Christineberg Mølle, beliggende i Udenbyes Klædebo Qvarteer, for hvilken Assurance-Erstatningen, 37, 110 Rbd., tilligemed Rudera, som er vurderet til 1200 Rbd., tilfalder Kjøberen, er bleven solgt paa Auction til Hr. Bomforpagter Jens Chr. Holst for 30,550 Rbd. (Berl. Tid.)
Viborger Samler, 1849-08-30
Kjøbenhavns Børs-Cours, den 28de August. Hamborg 2 M. - a vista 199. Bank-Disconto 5 pCt. paa Banco=Vexler 3 pCt. Dito Norske Speciessedler pr. 100 Rdlr. Species 195 Rbd. (Sg. 4 pCt. Kgl. Obligationer (uden Renter) 89 1/2 Rbd. (Sælg.) Nationalbank=Actier 152 1/2 Rbd. i r. S. (Sælgere). NB. Med Udbytte fra 1ste August 1848. Roeskilde Jernbane=Actietegning 39 1/2 Species. (Sælgere). Øst-Gothlands Panteobligationer af 1846 ved Hambro & Søn 96 i Bance. (Sælgere.)
Viborger Samler, 1849-08-30
Reisende. Med Dampskibet "Lolland fra Kallundborg til Aarhuus, den 26de August: Jægermester Brun, Rigsdagsmand Schytte, Hr. Gad og Jfr. Sinding. Med Samme fra Aarhuus til Kallundborg, den 27de De.: Amtsforvalter Gottlieb med Frue, Secretair Jørgensen, Proprietair Mourier, Capitain Andersen, Barometmager Samson, Dhrr. Klem og Gerstrøm, Mad. Hansen og Arpmann, Med Dampskibet "Jris" fra Aarhuus til Kjøbenhavn, den 27de August: Baron Rosenkrantz med Datter, Rector Rosendahl med Frue, Cancelliraad Bruun, Auctionsholder Pachness med 2 Døttre, Provst Prahl, Adjunct Fabricius, Jnsp. Randbøl, Billedhugger Rosenfalk, Frøken Bülow, Cand. Faber, Pastor Stibolt, Studenterne Brendstrup, Kiær, Vater, Lauritzen, Koch, Knudsen, Lange, Bruun, Købe, Rosenberg og Flensborg, Frøken Bernth, Jfr. Worm, Handelsreisende Rosenstand, Hr. Lemeyer, Mad. Salomon, Dam, Siersted, Zoga, Westrup, Brandt og Petersen, Dhrr. Kleis, Falslev, Buhl, Høegh, Holck, Thorsen, Schytte, Winge, Kyster, Riis, Drewes med Kone, Ziegler, Barlach, Brammer, Feilberg og de Coninck, Jfrne Guldberg Skaarup, Munk og Schubert, Kbm. Lihme, Pastor Solling, med Datter, Dhrr. Levinsen, Thomsen og Laur. A. Jahnsen. Jalt circa 100 Passagerer.